Emniyeta Wanê dibêje 12 şervanên PKK û polêsek di pevçûnekde hatin kuştin. 
Emniyeta Wanê evroj bi daxuyaniyek ragihand ku 12 endamên PKK û polêsek di pevçûnek de li navçeya Edremitê hatine kuştin.
“12 kes di amadekariya êrîşek mezin de bûn. Di nav wan de endamên çiyê yên PKKê jî hebûn. Piştî îstixbaratê ev mala ku 500 mitir ji avahiya MİTê, kilomeyterek ji avahiya emniyete dûr e, operasyon hat kirin li ser. Polêsek jî şehîd ket.” Parlamenterê Wanê yê HDPê Lezgin Botan behsa bûyerê dike û dibêje îhtîmala înfazê heye. "Nnasname 9 kesan diyar bû. Temenê wan din a 16-25 salan de ne. Yek 45 e. Bîhn ketiye meytan. Ev jî îhtîmala ku berê hatibin kuştin tîne bîra mirov” Lezgîn Botan dibêje mala ku 12 kes lê hatin kuştin 500 metre dûrê avahiya MİTê û qereqolê ye. “Dikaribûn ku wan sax desteser bikin. Gelek gûman hene ku pevçûn tuneye înfaz heye. Polês jî kirin qurbanê vê mizansene.” Hêjayî gotinê ye ku wilayetê biryar da ku her 12 meyt jibo otopsiye dişinin bajarê Malatyayê. Ji aliye dinê ve Serfermandariya Artêşa Tirkiyê bi daxuyaniyek de ragihand ku li Cizîr, Silopê û li Surê 20 şervanên PKKê hatine kuştin. Herwiha di pevçûnên li SUrê îro 2 hêzên ewlekariyê hatin kuştin, 12 cenderme û polês jî birîndar bûn.